----

----

I Teave

Kontrollikoda

----

SÕLTUMATU AUDIITORI ARUANNE KONTROLLIKOJA RAAMATUPIDAMISKONTODE KOHTA 2003. EELARVEAASTAL

(2004/C 286/01)

TEADE LUGEJALE

Kontrollikoja haldusjuhtimist puudutavaid kontosid on alates 1987. eelarveaasta lõppemisest igal aastal kontrollinud sõltumatu audiitor, ilma et see piiraks Euroopa Ühenduse asutamislepingu artikli 248 (mille kohaselt vastutab kontrollikoda ühenduse kõigi tulude ja kulude kontrollimise eest) ning sama lepingu artikli 276 (mis puudutab eelarve täitmisele heakskiidu andmist) sätete kohaldamist.

Kontrollikoja sõltumatu audiitori poolt eelarveaastate 1987–1991 kontode kohta koostatud aruanded saadeti ainult Euroopa Parlamendi eelarvekontrollikomisjoni esimehele.

Vastavalt kontrollikoja liikmete 8. juuli 1993. aasta koosoleku otsusele ilmuvad sõltumatu audiitori aruanded alates 1992. eelarveaastast Euroopa Liidu Teatajas.

Kontrollikoja nimel

kontrollikoja president

Juan Manuel FABRA VALLÉS

----

SISUKORD

Tõend 31. detsembri 2003. aasta seisuga finantsaruannete korrektsuse ja õigsuse kohta

Aruanne haldus- ja raamatupidamiskorra, finantsjuhtimise usaldusväärsuse ja sisekontrollisüsteemi kohta

Finantsaruanded 31. detsembri 2003. aasta seisuga

----

Tõend 31. detsembri 2003. aasta seisuga finantsaruannete korrektsuse ja õigsuse kohta

Euroopa Kontrollikoja liikmetele

Kooskõlas Euroopa Kontrollikoja antud juhtnööridega oleme läbi vaadanud:

Raamatupidamisandmete ja finantsaruannete eest vastutab Euroopa Kontrollikoda. Meie ülesanne on oma auditi põhjal anda raamatupidamisandmete ja finantsaruannete kohta arvamus.

Viisime auditi läbi kooskõlas rahvusvaheliste auditistandarditega. Standardites nõutakse audititöö planeerimist ja läbiviimist viisil, mis tagaks piisava kindluse, et raamatupidamisandmed ja finantsaruanded ei sisalda olulisel määral ebatäpsusi. Vastavalt nõuetele vaadati auditi käigus valimi alusel läbi tõendusmaterjal raamatupidamisandmetes ja finantsaruannetes esitatud summade ja teabe kohta. Samuti sisaldab audit hinnangut raamatupidamises kasutatud arvestus- ja aruandlusprintsiipide ja -tavade ning Euroopa Kontrollikoja poolt aruande koostamiseks tehtud tähtsamate eelarvestuste kohta, samuti ülevaadet nende üldesituse kohta. Leiame, et audit andis piisava aluse arvamuse esitamiseks.

Oleme seisukohal, et lisatud raamatupidamisandmed ja finantsaruanded annavad finantsmäärusele ja selle rakenduseeskirjadele, üldtunnustatud arvestus- ja aruandlusprintsiipidele ning Euroopa Kontrollikoja sise-eeskirjadele vastava õige ja õiglase ülevaate Euroopa Kontrollikoja varade ja finantsolukorra kohta 31. detsembri 2003. aasta seisuga, samuti majandustulemuste ning tulude ja kulude kohta samal kuupäeval lõppenud eelarveaastal.

Luxembourg, 17. september 2004

KPMG Audit

audiitor

S. NYE

----

Aruanne haldus- ja raamatupidamiskorra, finantsjuhtimise usaldusväärsuse ja sisekontrollisüsteemi kohta

Euroopa Kontrollikoja liikmetele

Oleme Euroopa Kontrollikoja 31. detsembril 2003. aastal lõppenud eelarveaasta aastaaruande auditi raames kontrollinud haldus- ja raamatupidamiskorda, finantsjuhtimise usaldusväärsust ja sisekontrollisüsteemi. Meie kontrolli eesmärk oli tagada kontrollikoja eri osakondadele piisav kindlus alljärgnevates küsimustes:

Kõnealused eeskirjad on:

Kontrollikoja otsusega nr 80–2003 sisekorra eeskirjade kohta Euroopa Liidu üldeelarve rakendamise suhtes tühistatakse ja asendatakse 4. detsembri 1997. aasta otsus nr 97–47 ning see jõustus 18. detsembril 2003.

Oleme põhjalikult kontrollinud Euroopa Kontrollikoja kontrollikeskkonda, riskihindamist, kontrollitegevust, teabe- ja kommunikatsioonisüsteeme ning juhtimismenetlusi. Algsele kirjeldavale etapile järgnes süsteemide hindamine, mis põhines alusdokumentide pistelisel kontrollimisel ja töötajate küsitlemisel. Kontrolli laad ja ulatus olid määratletud meie hinnanguga kontrollikeskkonnale. Oleme seisukohal, et meie töö annab piisava aluse teha järeldusi Euroopa Kontrollikoja menetluste, finantsjuhtimise usaldusväärsuse ja sisekontrollisüsteemi kohta.

Oleme seisukohal, et kehtivad sisekontrolli eeskirjad tagavad tegevuseesmärkide rahuldava saavutamise, finantsaruannete usaldusväärse koostamise ja vastavuse õigusraamistikule.

Luxembourg, 17. september 2004.

KPMG Audit

audiitor

S. NYE

----

Finantsaruanded 2003. aasta 31. detsembri seisuga

Bilanss 2003. ja 2002. aasta 31. detsembri seisuga

Majandustulemuste aruanne 2003. aasta 31. detsembri seisuga

Eelarveaasta tulude ja kulude aruanne 2003. ja 2002. aasta 31. detsembri seisuga

Märkused finantsaruannete juurde seisuga 31. detsember 2003

ARVESTUSPÕHIMÕTTED

BILANSS

TULUD JA KULUD

----

----

Kontrollikoja aruanne seoses Euroopa Keskpanga juhtimise tulemuslikkuse auditiga 2003. eelarveaasta osas koos Euroopa Keskpanga vastustega

(2004/C 286/02)

Kontrollikoda võttis käesoleva aruande vastu 16. septembri 2004. aasta istungil Luxembourgis.

Kontrollikoja nimel

president

Juan Manuel FABRA VALLÉS

----

EUROOPA KESKPANGA VASTUS

Euroopa Keskpank (EKP) tervitab Euroopa Kontrollikoja aruannet 2003. eelarveaasta kohta ning hindab kontrollikoja arvamust, et kehtivad menetlused on üldjuhul toiminud asjakohaselt.

EKP võtab arvesse kontrollikoja parandusettepanekud ja on juba asunud neid ellu viima. Projektide rakendamise osas märgib EKP, et pärast majandus- ja rahaliidu kolmanda etapi edukaks käivitamiseks ning euro kasutuselevõtuks vajaliku põhiinfrastruktuuri ja -rakenduste loomist otsustas EKP läbi vaadata infosüsteemiteenuste pakkumise korra. Läbivaatamise eesmärk oli hinnata EKP infosüsteemiteenuste pakkumise korraldust, struktuuri ja tõhusust ning anda suuniseid edasiseks arendustööks. Selle tulemusel uuendati EKP infosüsteemide peadirektoraadi organisatsioonilist struktuuri ning muudeti tegevussuunitlust, et tõhustada projektide juhtimist ja nendega seotud teenuste pakkumist. Finants- ja juhtimisarvestuse infotehnoloogiasüsteemi osas märgib EKP, et 2004. aasta keskel kinnitati muu hulgas muutuste läbiviimise korda käsitlevad dokumendid.

----